Un tânăr de 25 de ani a depus plângere la poliţie împotriva unui consătean, de 49 de ani, clopotar, pe care îl acuză de viol. Victima susţine că a băut cu salariatul bisericii rachiu şi apoi a fost atras de acesta să urce în turnul bisericii.”L-a păcălit că are de bătut urgent toaca şi şi-a făcut poftele cu el!”,spune supărat bunicul tânărului. Victima a spus poliţiştilor că băutura a avut ceva în ea pentru că ”eram foarte moleşit”şi din acest motiv nu s-a putut împotrivi. De ruşine nu a spus nimic, dar apoi cuprins de remuşcări ”a dat totul pe faţă”. Suspectul nu recunoaşte nimic şi pretinde că totul este o răzbunare a tânărului pentru că a pierdut concursul de clopotar.